విశ్వామిత్ర (2019 సినిమా)

విశ్వామిత్ర 2019, జూన్ 14న విడుదలైన తెలుగు చలనచిత్రం. రాజకిరణ్ దర్శకత్వం వహించిన ఈ చిత్రంలో ప్రసన్న, నందిత రాజ్, అశుతోష్ రాణా, సత్యం రాజేష్ ముఖ్యపాత్రల్లో నటించగా, అనూప్ రూబెన్స్ సంగీతం అందించాడు.

 కథా సారాంశం 
జీవితంలో ఎదురయ్యే వాళ్ళందరూ మంచివాళ్ళే, మనవాళ్లే అనుకునే మధ్యతరగతి అమ్మాయి మిత్ర (నందిత రాజ్) కు అనుకోకుండా ఒక ఆపద వస్తుంది. ఆ సమయంలో ఒక అజ్ఞాత వ్యక్తి ఆమెకు సహాయంగా నిలబడ్డాడు. ఆ ఆపద ఏమిటి, ఆ అజ్ఞాత వ్యక్తి ఎవరు, ఆ తర్వాత ఏం జరిగింది అనేది మిగతా కథ.

 నటవర్గం 
 ప్రసన్న (కె. గోపాల్ - సి.ఐ, తెలంగాణ పోలీస్ ఆఫీసర్)
 నందిత రాజ్ (మిత్ర)
 అశుతోష్ రాణా (దేవరాజ్ - మిత్ర బాస్)
 సత్యం రాజేష్ (విశ్వ)
 పరుచూరి వెంకటేశ్వరరావు
 విద్యుల్లఖ రామన్ (బుజ్జి, మిత్ర స్నేహితురాలు)
 జీవా (వాసన్ - సిఐ)
 సత్య (మిత్ర ప్రియుడు)
 చమ్మక్‌ చంద్ర
 గెటప్ శ్రీను
 రాకెట్‌ రాఘవ
 సి.వి.ఎల్.నరసింహారావు

 సాంకేతికవర్గం 
 దర్శకత్వం: రాజకిరణ్
 నిర్మాత: మాధవి అద్దంకి, ఎస్. రజినికాంత్, రాజకిరణ్
 సమర్పణ: ఫణి తిరుమలసెట్టి
 మాటలు: ఆకెళ్ళ వంశీ కృష్ణ
 సంగీతం: అనూప్ రూబెన్స్
 ఛాయాగ్రహణం: అనిల్ బండారి
 కూర్పు: ఉపేంద్ర
 నిర్మాణ సంస్థ: రాజ కిరణ్ సినిమాస్, మధురం మూవీ క్రియేషన్స్

 నిర్మాణం 
యునైటెడ్ స్టేట్స్, స్విట్జర్లాండ్, న్యూజీలాండ్ దేశాలలో జరిగిన నిజ సంఘటనల ఆధారంగా ఈ సినిమా తీయబడిందని దర్శకుడు రాజకిరణ్ తెలిపాడు. నందిత రాజ్ ప్రధాన పాత్రలో నటించింది.  రాజకిరణ్ దర్శకత్వంలో 2014లో వచ్చిన గీతాంజలి, 2015లో వచ్చిన త్రిపుర సినిమాల తరహాలోనే ఈ సినిమా కూడా భయానక చిత్రంగా రూపొందించబడింది.

 విడుదల 
2019, ఫిబ్రవరిలో ఈ చిత్ర ట్రైలర్ విడుదలయింది. ఈ చిత్రం మార్చి 21న విడుదల కావాల్సింది, కానీ మే నెలలో విడుదల చేయాలకున్నా సాంకేతిక కారణాల వల్ల మరింత ఆలస్యం అయింది. ఈ చిత్రం జూన్ 14న విడుదలయింది.

 మూలాలు 

 ఇతర లంకెలు 

వర్గం:2019 తెలుగు సినిమాలు
వర్గం:తెలుగు భయానక చిత్రాలు
వర్గం:తెలుగు కుటుంబకథా చిత్రాలు